I dag fredag åbner regionen testcentre med kviktests i Vesthimmerlands Kommune og Hjørring Kommune, mens borgerne i Aalborg fra i morgen lørdag 6. november får mulighed for at blive hurtigtestet for coronavirus. Region Nordjylland har for få dage siden åbnet lignende testcentre i Hobro, Frederikshavn og Thisted, ligesom man siden mandag har kunnet lade sig teste i Aalborg Lufthavn. - Lad dig teste Med oprettelsen af de nye 12 teststeder, bliver der fra 8. november i alt 28 teststeder i regionen. Samtidig bliver der skruet op for åbningstiderne på de eksisterende teststeder, ligesom der opskaleres på antallet af podere. - Hvis du er vaccineret, skal du lade sig teste, hvis du har symptomer, skal på besøg på plejehjem eller har været i nærkontakt til en smittet, siger Jacob Bertramsen, kontorchef, Region Nordjylland. Han understreger, at man som udgangspunkt ikke skal lade sig teste, hvis ikke man har symptomer. Region Nordjylland oplyser, at der er hutigtestcentre på vej til Aabybro, Skagen, Læsø, Støvring og Nykøbing Mors. Desuden er der en række PCR-testmuligheder rundt om i Nordjylland. Hele listen kan ses på Region Nordjyllands hjemmeside og bliver løbende opdateret.

Referat:
Der opgraderes nu i Region Nordjylland med nye PCR-teststeder, og Falck genåbner en række hurtigteststeder.